
C^.ui  librum  in  vulgus  edendi  consilium  sponte 
capiunt,  vel  novam  aliquam  de  hac  illave  re  theo- 
riam propriamque  sententiam  in  lucem  proterre,  vel 
observationes  notatu  dignas  in  usum  communem 
evulgare,  vel,  theoriam  observationibus  superstruen- 
do, utrumque  tacere  gestiunt.  Hoc  autem  expe- 
riri, virorum  est  aut  magna  eruditione  et  ingenii 
sagacitate  conspicuorum,  vel  egregiis  experientiae 
opibus  instructorum,  minime  tironum,  quippe  qui, 
etsi  in  studia  academica  per  legitimum  tempus  in- 
cubuerint, partim  tamen  literarum  opes  modo  obi- 
ter delibarint,  partim  communes  tantum  res  satis- 
que vulgares  observaverint.  His  igitur,  si  sacro- 
sancti majorum  mores  legesque  academicae  exigant, 
ut  publicum  eruditionis  specimen  exhibeant,  aliud 
scribendi  genus  eligendum  est,  quo  et  suas  vires 
exerceant,  et  commilitonibus  utilitatis  aliquid  for- 
tasse praestent.  Sunt  enim,  quae  ab  aliis  quidem 


observata  exstent,  at  idonea  expositione  atque  pro- 
mulgatione careaut;  sunt  etiam,  quae  huc  illuc  dis- 
persa colligi  beneque  digeri  possint  ac  mereantur. 
Cluidnam  horum  mihi  placuerit,  ex  iis  intelligas  ve- 
lim, L.  B.  quae  sequentes  pagellae  Tibi  proponunt; 
quum  enim,  reputatis  omnibus  ad  conscribendam 
dissertationem  forte  idoneis,  alia  nimis  trita  rejecis- 
sem, alia  nimis  prolixa  existimassem,  tandem  ani- 
mum attendi  ad  morbum,  qui,  cum  rarior  sit  et, 
quod  indolem  attinet,  obscurior,  varias  medicorum 
hypotheses  in  lncem  evocavit.  In  eo  autem  acquie- 
scere me  oportet,  ut  symptomata  ex  ordine  enuine- 
rem  et  examinatis,  quae  de  morbi  natura  et  aetio- 
logia exstant,  sententiis,  curationem  rationalem  de- 
scribere studeam.  Virium  imbecillitatis  bene  me- 
mor, neque  nova  neque  egregia  me  exhibiturum 
esse  fateor , quare  tuam  L.  B.  indulgentiam  atque 
humanitatem  in  dijudicando  hoc  opusculo  iuaugu- 
rali  exoro. 

Morbus^  quem  descripturus  sum,  variis  insignitur 
nominibus:  Prosopalgia,  Dolore  faciali  Fothergilli, 
Neuralgia  faciali,  Rheumatismo  faciali.  Quarum 
denominationum  prima  nimis  generalis  mihi  vide- 
tur, quippe  quae,  si  etymologiam  spectes,  nihil  nisi 
faciei  dolorem  significet,  cujus  natura  causaque  ma- 
xime  variare  possunt.  Omnibus  equidem  praefer- 
rem nomen  ,,  Neuralgia  facialis  nisi  adhuc  de 
vera  hujus  doloris  indole  scriptores  valde  dissenti- 
rent. Quare  denominationem  satis  vulgarem  „ Do- 
lor facialis  Fothergilli “ retinui;  quanquam  enim 
facile  est  intellectu,  morbi  naturam  hocce  nomine 
niliU  dilucidari,  sed  potius  in  ambiguo  poni,  omnes 
tamen  facili  negotio  inde  perspiciunt,  quodnam  norbi 
genus  innuatur. 

Fothergill  minime  primus  exstitit,  qui  huncce 
morbum  observaret  atque  describeret,  nam  in  ope- 
ribus veterum  medicorum  Oraeconun  vestigia  pas- 
sim  obvia  sunt,  e quibus  intelligas,  malum,  de  quo 
agitur,  eorum  attentionem  non  etfugisse quanquam 
pro  singulari  morbo  habitum  non  esse  yidetur. 

Pari  modo  Ai^abes  medici,  ut  Wiaxes  et  Avicenna, 
licet  descriptiones  morbi  accuratiores  exhibuerint, 
tamen  clariorem  ejus  notitiam  non  obtinuerant, 
quippe  qui  a morbis  spasticis,  nominatiin  a trismo 
ct  spasmo  cynico,  non  bene  eum  distinguerent. 

Superiori  demum  saeculo  varii  medici  diagno- 
sin et  naturam  doloris  facialis  accuratius  examinare 
atque  constituere  conati  sunt,  inter  quos  praecipue 
Gallus  medicus,  Andre  (1)  spasmum  cynicum  cum 
eo  haud  confundendum  esse  docuit.  3Iaximc  autem 
post  hunc  inclaruit  I.  1 Fothergill  (2) , quippe  qui 
de  illustranda  morbi  nosologia  ac  describendis  ejus 
signis  optime  meruerit.  <iui  secuti  sunt  medici, 
plus  quidem  attentionis  malo  huic  cognoscendo  cu- 
randoque  impenderunt,  at  pauci  tantum,  quod  equi- 
dem scio,  ejus  nosographias  ediderunt,  inter  quas 
commentatio  Joseplii  de  Leuthner  (3)  inprimis  men- 
tione digna  mihi  videtur. 

Si  diffitendum  non  est,  quod  omnes  affirmant 
pathologi,  dolorem  Fothergilli  nunc  subito  irruere, 
nunc  prodromos  praemittere,  differentiam  illam  prae- 
cipue a causis  deducendam  esse  arbitror,  siquidem 


(1)  Observation8  sur  les  maladies  de  1’urelre.  Par.  1756. 

(2)  Sammlliche  medie,  und  philos.  Schrifteu,  nach 
der  neueslen  Ausgabe  aus  dem  Englisch.  und  Lat.  Alten- 
burg  1765.  Bd.ll.  S.  164, 

(3)  Commentat.  de  dolore  faciei  FothergiJIi.  Wirceb. 

1810. 

aliae  carum,  inprimis  praedisponentes , jam  ante 
morbi  introitum  symptomata  morbosa  proferant,  aliae 
autem  tam  violenter  organismum  afficiant,  ut  dere- 
pente malum  irruere  debeat.  Prodromi,  si  exstant, 
locales  magis  quam  universales  esse  solent,  quando- 
que tamen  inquies  et  anxietas  aegrotorum , nec 
non  respiratio  difficilis,  brevis,  suspiriosa,  observari 
dicuntur  (4).  Saepius  dolores  capitis  et  extremita- 
tum tensivi,  spasticis  similes,  animadvertuntur , qui 
dein  ad  faciem  conversi,  molestissimas  excitant  af- 
fectiones, uti  tensionem  palati  mollis,  vel  nasi,  vel 
regionis  superciliaris,  aut  ipsarum  palpebrarum  tre- 
morem. Eadem  loca  pruritu  inimicissimo,  titilla- 
tione, formicatione  (5)  offenduntur,  quibus  aeger, 
ut  partes  affectas  perpetuo  vellicet,  compellitur,  si- 
inulque  paroxysmi  eruptio  acceleratur  (b). 

Morbus,  si  suam  revelavit  praesentiam,  non 
continuus  est,  sed  periodicus,  i.  e.  paroxysmos  ef- 
ficit atque  intermissiones.  Symptoma  paroxysmi 
essentiale  in  dolore  cernitur,  qui  in  aliqua  faciei 
parte  exortus,  quod  ad  directionem  attinet,  plerum- 
que summam  constantiam  ostendit.  Quandoque  do- 
lor initio  levis,  acupuucturac  similis,  mox  ad  in- 


(4)  Haas  e,  Ueber  die  Erkenntniss  und  Cur  der  chro- 
nischen  Krankh.  u.  s.  w.  Bd.  II.  S.315. 

(5)  Schmalz  , Versucli  einer  niedicinisch  - chirurgi- 
»chen  Diagnostik  in  Tabellen.  Ite  Aufl.  1825.  §,511. 

(tt)  Haas  e,  1.  c.  pag.  315. 

gentem  evehitur  gradum:  acutus  iit,  pungens,  lan- 
cinans, distendens,  periorans,  pulsans,  terebrans, 

sensum  excitans,  tanquam  lacies  aut  serra  aut  cui- 

0 

tro  discindatur.  Primuin  vibrationibus  fugacibus 
admodum  dolorificis  sese  prodit,  quae  ictuum  elec- 
tricorum instar  brevia  per  intervalla  in  aliquo  fa- 
ciei aut  capitis  loco  sentiuntur,  indequc  radiorum 
more,  varias  secutae  directiones,  dimanant,  incisio- 
nis sensum  efficientes,  deinde  in  tremores  musculo- 
rum  faciei  subitaneos,  inimicissimos,  abeuntes.  Multo 
magis  interdiu  desaevit,  quam  noctu,  plurcs  enim 
aegrotorum  noctes  quieti  transigunt.  Periodi,  qui- 
bus revertitur,  certae  non  sunt:  modo  singulis  die- 
bus quinque  aut  sex,  imo  decem  aut  duodecim  ap- 

i “ 

parent  insultus,  modo  interstitia  hebdomadis  inte- 
grae, vel  mensis,  quin  adeo  anni  dimidii,  existunt  (7). 
Nunc  dolor  post  aliquot  horae  scripula  eadem  eva- 
nescit celeritate,  qua  irruebat,  nunc  per  horam  unam 
vel  plores  protrahitur,  nec  ullum,  si  cessit,  vesti- 
gium relinquit;  in  interstitiis  perfecta  corporis  va- 
letudo locum  habere  solet;  nonnunqnam  finiri  dici- 
tur dolor  strepitu  singulari,  aegrotum  non  secus 
percutiente,  ac  si  horologii  rotae  devolvantur.  Par- 
oxysmus absque  causa  manifesta  saepe  excitatur, 
interdum  animi  pathemata  graviora  sequitur,  prae- 
terea autem  omnes  faciei  motus,  vel  levissimi,  ut 


(7)  Sclimalz,  1.  c. 

loquela,  deglutitio  etc.  eum  inducunt.  Locorum  af- 
fectorum tanta  est  seusilitas,  ut  aegrotantes,  ne  tan- 
gantur, sollicite  caveant,  ipsoque  tactu  leviori  paene 
in  furorem  agantur.  Scire  autem  oportet,  tactu 
fortiori,  repente  adhibito,  dolorem  non  adaugeri, 
sed  diminui,  imo  per  aliquod  tempus  suspendi.  Ut- 
plurimum  dolor  alterutrum  tantummodo  faciei  latus 
neque  hoc  totum  semper,  sed  certum  ejus  locum 
infestat;  sin  paroxysmi  graviores  sint,  quandoque 
finitimas  partes,  vel  alterum  latus,  etsi  leviori  gradu, 
adgreditur,  neque  minus  ad  palatum,  fauces,  lin- 
guam, gingivas,  dentes  aegrotos  maxillae  superioris 
porrigitur,  omnesque  musculos  vel  ad  spasmum  adi- 
git, vel  paralysi  quasi  temporariae  itu  submittit,  ut 
loquela  atque  deglutitio  difficiliores  reddantur.  Quan- 
quam  tempestatis  ratio  non  manifestam  efficaciam 
hunc  in  morbum  exserit,  tamen  horrida,  frigida  et 
importuna  dolorem  exasperare  videtur;  stragulorum 
autem  calor  nihil  cum  mutat.  Tumor,  tensio,  calor 
auctus,  rubor,  motus  febrilis,  rarissime  superveniunt, 
sed  potius  vigente  iusultu  locus  alfectus,  nonnun- 
qtiam  tota  corporis  superficies  (8),  pallescit  atque 
friget;  spastica  tamen  musculorum  contractio,  aut 
ingens  sanguinis  congestio,  interdum  efficit,  ut  in- 
tumescentia quaedam  oriatur,  vel  oculi  post  paro^- 
xysmuin  inflammentur.  Venae  jugulares  turgent,  ca- 
rotides arteriacquc  temporales  violentius  quidem,  at 


(8''  Haas  e,  1.  c.  S.316. 

minime  celerius  aut  frequentius,  micant:  quin  adeo 
pulsus  solito  rarior,  intra  horae  minutum  circiter 
quinquaginta,  vel  quod  excurrit,  ictus  oilert.  Fa- 
ciei lineamenta,  si  invitam  doloris  significationem 
excipias,  raro  graviorem  experiuntur  mutationem; 
quandoque  accidit,  ut  labium  superius  tremiscat, 
vel  rigeat,  vel  attollatur;  strias  rubro -purpureas,  a 
fronte  ad  nasi  radicem  decurrentes,  interdum  obser- 
vari multi  contendunt.  Salivae  atque  lacrimarum 
secretio,  inter  ipsum  paroxysmum  plerumque  ad- 
aucta, illo  cxeunte  uberior  evadit  et  per  longius 
brevi usvc  tempus  protrahitur,  prout  morbosa  nervo- 
rum sensibiiitas  vel  citius  vel  tardius  demulceatur; 
sunt  etiam,  qui,  finito  insultu  tumorem  oedemato- 
snm  in  allecto  faciei  loco  noununquam  animadverti, 
affirment. 

Etiamsi  valetudo  universa  aegrotantium,  si  re- 
cens est  neuralgia,  propter  intermissiones  crebras 
parum  turbetur,  tainen  mora  diuturnior  corpori  in- 
jurias infert.  Paroxysmis  enim  iterum  iterumque 
redeuntibus  nervorum  sensibiiitas  non  mediocriter 
alienatur,  quamobrem  aegroti  in  summam  animi  in- 
temperiem, hypochondrium,  tristitiam  incidunt;  imo 
haud  improbabile  est,  dolorum  atrocitatem  aegrotan- 
tes ad  eum  desperationis  gradum  adigere  posse,  ut 
mentis  morbo  afficiantur,  aut  dc  consciscenda  morte 
meditantur,  (lui  procedente  et  inveterascente  mor- 
bo digestionem  turbari  afferunt,  non  perperam  ju- 

dicare  videntur,  etenim  vel  consensu  vel  antagonis- 
mo  ad  reliquas  nervorum  systematis  partes  allectio 
propagatur,  ceteroquin  continua  aegrotorum  inquies, 
interdum  somni  delectus,  viscera  chylopoetica  ini- 
micissime offendant.  Tubus  intestinalis  torpore  at- 
que inertia  corripitur,  venter  tumet  atque  durescit, 
alvus  pertinaciter  obstipatur;  iscliuria,  si  unquam 
accedit,  quod  inulti  contendunt,  haud  dubie  rariori- 
bus symptomatibus  adnumeranda  est. 

Prosopalgiam  interdum,  superato  uno  paro- 
xysmo, finiri,  ut  passim  adnotatum  legimus,'  vix  fide 
dignum  videtur;  nemo  saltem  evidenter  commonstrare 
poterit,  veram  fuisse  prosopalgiam,  quae  post  unum 
cesserit  insultum.  Omnibus  in  exemplis,  quibus  dia- 
gnosis confirmata  esset,  morbum  per  multam  anno- 
rum seriem,  saepius  ad  mortem,  perstitisse,  expe- 
rientia docet.  Restitutio  aegrotorum  in  integrum, 
si  contigit,  partim  effici  dicitur  oedematosa  lateris 
alTecti  faciei  intumescentia,  quacum  aquae  accumu- 
latio in  vaginis  nervorum  aegrotantium  conjungitur, 
partim  arthritidis  introitu,  aut  perfectiori  ac  regulari 
i evolutione,  quo  fieri  dicit  Haasc  (9),  ut  exorbitans  ner- 
vorum sensibHitas  ad  articulos  deferatur.  Nonnun- 
quam  profluvia  crisis  loco  funguntur,  ut  alvi  ex- 
creta dysenterica,  aut  haemorrhoides  (10),  vel  muci 

(9)  1.  c.  pag.  317. 

(10)  Dreyssig,  Ilandburh  der  medie.  Diagnostik.  Th. 

i.  s.  fia-2. 

puriformis  e naribus  profusio  (11).  Faciie  tamen  est 
intellectu,  morbum  adeo  pertinacem  atque  chroni- 
cum, ut  prosopalgiam,  crisi  rarius  quam  lysi  resolvi. 
Si  neutra  contigerint,  morbi  secundarii  varii  gene- 
ris, imprimis  nervorum  systematis,  exoriuntur,  ut 
hypochondria  vel  hysteria,  oblivio,  imo  adeo,  quod 
Baumes  (12)  asserit,  melancholia.  — 

Si  divisionem  morbi  instituere  velis,  praecipue 
respicere  debebis  partes,  quibus  insidet  dolor.  Qui 
enim  si  in  ipsis  nervis  sedem  habet,  aut  ab  iis  sal- 
tem orditur,  eorumque  decursum  sequitur,  Neural- 
giam facialem , seu  Prosopalgiam  genuinam , s.  ve- 
ram, s.  dolorem  facialem  FothergiUi  appellare  licet, 
cujus  symptomatologiam  supra  exposuimus.  Sin 
aliae  faciei  partes  affectae  sunt  nervique  per  con- 
sensum tantum  corripiuntur,  Dolor  facialis  latiori 
sensu,  s.  Prosopalgia  spuria , vocari  meretur,  cujus 
species  eae  habendae  sunt,  quae  sequuntur: 

I.  Prosopalgia  inflammatoria  (melitis),  dolo- 
rem exhibens  partium  faciei  carnearum,  cum  tumore 
inflammatorio,  qui  praegressis  horripilationibus,  do- 
lore pulsante  etc.  facile  in  suppurationem  abit,  at- 
tamen cum  interioribus  partibus,  v.  c.  cum  sacco 

lacrymali,  alveolis  etc.  commercium  non  init. 

— 

(11)  Simon,  de  prosopalgia.  Dissert.  Hal.  1793.  §.  4. 

(12)  Von  den  Convulsionen  der  Kinder,  von  ihren  Ur- 
sachen  und  ilirer  Pehandlnng.  X-eipz.  1791.  S.  270. 

II.  I*rosopalgia  rheumatica,  ut  plurimum  re- 
frigerationem sequitur  partialem,  saepe  febri  atque 
tumore  stipatur,  rarius  per  aliquot  dies  intermittit; 
dolor  tendens  est,  lancinans,  saepe  vagus,  tam  stra- 
gulorum calore  quam  tempestatis  vicissitudinibus 
augetur,  musculorum  laborantium  motus  aggravat 
et  externis  irritamentis  haud  intenditur,  sed  quan- 
doque demulcetur.  Ad  maxillas  dentesque  non  raro 
progreditur  et  nonuunquam  limbum  rubellum  circa 
gingivarum  oras  producit. 

III.  Prosopalgia  dysarthritica  (non  confundenda 
cum  vera  neuralgia,  cujus  causa  praedisponens  in 
cachexia  arthritica  cernitur),  dolorem  sistit  ossium 
faciei  obtusum  et  hebetem,  calore  mitescentem,  raro 
inferiorem  faciei  partem  adgrcditur,  et  arthriticis 
affectionibus  aut  succedit,  aut  cum  iis  alternat. 

IV.  Prosopalgia  febricosa  periodismum  osten- 
dit, paroxysmi  eodem  semper  diei  tempore  sine  ulla 
causa  manifesta  apparent,  dolor  ab  eorum  initio  ad  finem 
usque  aequabilis,  convulsionum  expers,  plures  saepe 
horas  tenet.  Proinde  haec  prosopalgiae  species  ni- 

!hil  nisi  febrem  intermittentem  occultam,  s.  larvatam 
exhibet. 

\ . Prosopatgia  traumatica  laesiones  mediani- 
i cas  excipit,  imprimis  ossium  fracturas,  aut  partium 
mollium  confusiones,  quae  haud  difiiciles  sunt  de- 
* tectu.  « 

<luod  ad  locum  doloris  attinet,  nonnulli  (13) 
quatuor  species  principes  distinguunt: 

a.  Neuralgiam  infraorbitalem ; dolor  a foramine 
infraorbitali  orti  i ens,  praesertim  nervi  infraorbitalis 
ramos  ad  labium  superius  et  nasum  sequitur. 

b.  Neuralgiam  frontalem ; dolor  nervi  supraor- 
bitalis decursum  ad  regionem  frontalem,  supercilia- 
rem et,  propter  anastomoses  nervi  supraorbitalis 
cum  supratrochleari,  ad  internum  orbitae  angulum 
comitatur. 

e.  Neuralgiam  generalem , s.  auriculari -mala- 
rem; sedem  dolor  habet  in  ramis  nervi  facialis  nu- 
merosis, qui  a foramine  stylomastoideo  inde  per  to- 
tam faciem  diifunduntur;  totum  ergo  capitis  latus 
occupat  et,  nisi  attentius  ejus  originem  ac  propaga- 
tionem respicias,  cum  aliis  affectionibus,  ut  hemi- 
crania, confundi  potest. 

d.  Neuralgiam  mentalem , s.  inframaxillarem; 
dolor,  nervum  alveolarem  inferiorem  comitans,  a fo- 
ramine mentali  externo,  vel  e regione  dentis  bicus- 
pidati  secundi,  ad  labium  inferius,  mentum,  collum, 
aut  retro  ad  dentes  molares  inferiores,  et  regio- 
nem temporalem  versus,  protenditur. 

jbitiamsi  autem  diffiteri  nolimus,  dolorem  Fo- 
thergilli  dictos  nervos  atque  regiones  adoriri  posse, 
neminem  tamen  fugit,  sedem  ejus  plerumque  vel  in 


13)  Schmalz  1,  c.  514. 

nervo  faciali  (Neuralgia  auriculari  -malaris) , vel  in 
nervo  infraorbitali  (Neuralgia  infra  - orbitalis)  esse 
collocandam,  ltainum  pterygopalatinum  nervi  ma- 
xillaris superioris  quandoque  affici  posse  (14),  ea 

/ 

potissimum  symptomata  testari  videntur,  quae  inter- 
dum fauces,  palatum  et  linguam  olfendunt. 

Nonnulli  existunt  morbi,  qui  per  symptomata 
sua  plus  minusve  similitudinis  cum  prosopalgia  of- 
ferunt, quamobrem  eorum  diagnosin  breviter  ex- 
ponam. 

I.  Odontalgia : dolor  semper  a dente  aliquo  vel 
alveolo,  aut  pluribus  simul,  orditur,  licet  vitiosa  il- 
lorum indoles  non  semper  animadvertatur;  exeunte 
: dolore  plerumque  tumor  partium  denti  laboranti 
finitimarum  oritur,  non  oedema;  quidquid  ore  exci- 
pitur, dolorem  mutat,  imprimis  potus  calidi  frigidi- 
que;  nasus  vel  parum  vel  nihil  est  affectus ; muscu- 
lorum faciei  motus  spastici,  convulsivi,  prosopal- 
giam  comitantes,  desiderantur;  denique  dolor,  quan- 
quam  non  raro  intermittit,  aut  saltem  remittit  ne- 
que manifestum  illum  periodismum , quem  dolor 
Fothergilli.  exhibet,  neque  tam  brevibus  interstitiis 

valetudinem  laetissimam  in  teterrimam  allectionem 

* 

i atque  anxietatem  convertit.  Ablato  dente  vitioso, 
suspenditur  odontalgia,  minime  prosopolgia. 

'(14)  Langenbeck,  Tractatus  anatomico -chirurgicus 
de  nervis  cerebri  in  dolore  faciei  considerandis.  Galting, 

lW).r 

II.  Hemicrania:  Ab  hoc  morbo  praesertim  pro- 

sopalgia  genalis,  s.  auriculari -malaris  discernenda 
est,  quippe  quae  alterutrum  capitis  latus  obsidere 
soleat.  Hemicrania  vel  verticem  tenet,  ibique  cla- 
vum vel  ovum  (dolorem  fixum  circumscriptum)  si- 
stit, vel  a palpebra  superiori  ad  frontem  et  regio- 
nem temporalem  assurgit,  vel  super  nasum  ad  la- 
bium superius  et  gingivam  porrigitur,  imo  orbitam 
petit  et  lacrimarum  stillicidium  excitat;  nonnullis 
in  casibus  aurem,  occiput  et  cervicem  infestat.  Do- 
lor initio  magis  pulsans,  paulatim  pungens,  lanci- 
nans evadit,  maximaque  cum  atrocitate  desaevit.  Loca 
affecta  neque  leviorem  neque  graviorem  pressionem 
ferunt;  in  latere  aegrotante  narium  obstructio,  in- 
terdum faciei  calor,  oculi  photopliobia,  rubor,  spas- 
mi, existunt;  tumor  vel  ineunte,  vel  exeunte  demum 
insultu  apparet;  dolor  neque  nervi  facialis  decur- 
sum sequitur,  neque  radiatus  diffunditur,  neque  mu- 
sculorum faciei  convulsiones  inducit.  Paroxysmum 
saepe  scotomia,  vertigo,  dysj  horia,  anorexia,  nau- 
sea, vel  singularis  animi  hilaritas  et  loquacitas,  an- 
tecedunt, somnus,  sudor,  vomitus,  epiphora  plerum- 
que eum  tollunt.  Cetcroquin  hemicraniae  insultus 
longiores  sunt  quam  prosopalgiae,  non  raro  enim 
per  diem  dimidium,  vel  integrum  et  quod  excurrit, 
protrahuntur. 

III.  Spasmus  cynicus:  qui  cum  hoc  morbo  pro- 
sopalgiam  confuderunt,  symptomata  essentialia  mi- 

nus  attente  respexisse  videntur,  etenim  spasmus  cy- 
nicus ad  tonicos  spasmos  pertinet,  quo  angulus 
oris,  aut  si  major  gradus  exstat,  alii  quoque  mu- 
sculi ejusdem  lateris  aurem  versus  distrahuntur,  al- 
terius vero  lateris  musculi  relaxationis  speciem  prae 
se  ferunt;  quandoque  stuporis  aut  rigoris  sensus, 
vel  tumor  aliquis,  locum  habent;  levior  spasmi 
cynici  gradus  saepe  tantum  inter  loquendum  et  ri- 
dendum animadvertitur. 

IV,  Risus  sardonius , a.  gelasmus : spasmi  ad- 
sunt, qnibus  musculi  faciei  utriusque  lateris,  inpri- 
mis  levatores  labii  superioris  et  anguli  oris,  bucci- 
natores, zygomatici,  convelluntur  et  distorquentur. 
Ceterum  risus  sardonius,  cum  singulto  plerumque 
conjunctus,  nunquam  idiopathicus,  sed  symptomati- 
cus tantum  occurrit  (15),  nimirum  in  hysteria,  cho- 
rea St.  Viti,  dysmenorrhoea,  praecipue  in  diaphrag- 
matitide  nervosa  atque  typhosa , in  qua  semper 
pessimi  ominis  est. 

V.  Trismus:  cur  vetustiores  medici  trismum  et 
dolorem  Fothergilli  pro  eodem  vel  analogo  morbi 
genere  habuerint,  nescio,  nam  agglutinatio  maxillae 
inferioris,  vel  ejus  divaricatio,  quarum  alterutra  in 
trismo  semper  exstat,  musculorum  mandibulae  rigor 
et  durities,  decursus  trismi  brevis  exitusque  utplu- 


2 * 


(15)  Haas  e Bd.  II.  S.  10(1. 

rimuin  funestus,  morbi  diagnosin  in  luce  clarissima* 
ponunt. 

(luibus  interpositis,  ad  ipsam  prosopalgiam  re- 
deamus, necesse  est.  Nihil  difficilius  esse  videtur, 
quam  morbi  alicujus,  de  quo  tot  tantique  viri  dis- 
sentiunt, indolem  causamque  proximam  describere, 
tiro  enim,  si  hanc  illamve  sententiam  fuerit  ample- 
xus, nuin  rectam  sit  secutus,  ipse  dirimere  nequit. 
Sel/e  (16)  et  Fothergill  proximam  causam  in  acore 
carcinomatoso  cerni  putabant,  quam  hypothcsin  ab 
tfaigthon  (17)  eo  refutatam  esse  alii  dicunt,  quod 
in  exemplo  quodam,  dolorem  Fothcrgilli  dissectis 
nervis  partium  laborantium  desinere  observaverit. 
Praeterea  dyscrasia  carcinomatosa,  inquiunt,  si  sub- 
esset,  hic  illic  scirrhosas  indurationes  ulceraque 
carcinomatosa  producendo,  luculentius  sese  manife- 
staret, morbus  ipse  nec  impetu  subitaneo  irrueret, 
neque  intermissiones  exhiberet,  sed  pedetentini  in- 
cresceret continuaquc  symptomata  inferret.  Nihilo- 
minus fS.  G.  t ogel  (18)  eandem  profitetur  opi- 
nionem, quia  venenum  carcinomatosum , nervos  af- 
ficiens, imprimis  foeminis  cxeunte  menstruorum 

(16)  Neue  Beitrage  zur  Natur-  und  Arznei  - Wissensch. 
Berlin  1782.  Th.  I.  No.  6.  S.  27. 

(17)  Heilung  eine*  Gesichtsschmerzes  durch  die  Zer- 
schneidung  der  leidenden  Nerven.  In  Schreg  er’s  und 
Harles  neuesten  engl.  und  franzds.  Annalen  der  Chirurg. 
und  Geburtshiilfe.  Erlangen  1799.  Bd.  I. 

(18)  Handb.  d.  prakt.  Arzneiwissenschaft.  Th.  IV. 

fluxu  prosopalgiam  inferat,  quo  ipso  tempore  utplu 
rimutn  scirrhus  evolvatur,  quia  dolores  simillimi 
sint  carcinomatosis  saepeque  eodem  tempore  in  va- 
riis corporis  partibus  scirrhi  oriantur,  vel  ex  ipsa 
neuralgia  faciali  evolvantur.  Certe  autem  largiri 
debemus,  causam  illam,  si  adsit,  neque  proximam 
esse,  neque  unicam,  sed  praedispoucntem  tantum, 
aliaque  momenta  simul  huc  referenda  esse,  quum 
ineunto  arthritide  regulari  aut  fluxu  haemorrhoidali 
interdum  morbus  tollatur.  — Illi  theoriae  similis  ea 
est,  quam  Richter  (19)  et  alii  defendunt,  causam  proxi- 
mam in  materia  arthritica  vel  rheumatica  collocan- 
tes, quae  in  partibus  faciei  quibusdam  deposita,  ner- 
vos irritet  atque  dolorem  producat.  Quemadmodum 
superiori  theoriae  veri  aliquid  sub  esse  judicavimus, 
si  dispositionem  respiciamas,  ita  huic  eandem  lar- 
gimur dignitatem.  — Siurtholon  de  Laxare  (20)  ma- 
teriam electricam,  io  nervis  laborantibus  accumula- 
tam, prosopalgiae  proximam  causam  exhibere  affir- 
mat, pvopterea  quod  dolores  saepe  ictibus  electricis 
sint  simillimi.  Quae  accumulatio,  si  locum  haberet, 
parti rn  hami  dubie  graviores  excitaret  spasmos,  par- 
tim  causis  occasionaiihus  tantum  interponenda  fo- 
ret. — Multo  minus  subscribere  possumus  opinioni 
a Lenlhner  (’2i)  propositae,  quippe  qui  Fothergilli 


(19)  Specielle  1'lieiapie.  I3d.  U. 

("20)  [>*#  JT.ciri»  ito  du  co.rps  iuintam.  Lyou  1130 
(21)  I.  c.  pag.  19. 

dolorem  n nervorum  asthenia  pendere  dicat;  etenim 
si  quid  veri  haberet  ejus  sententia,  morbus  noster 
ad  paralysin  semper  vergeret.  Ad  Vogelii  et  Ilich- 
teri  opinionem  propius  accessit  Maasius  (22),  neu- 
ralgiam facialem  e dyscrasia  syphilitica  deducens, 
saepeque  faucium  nariumve  ulcera  eam  antecedere 
affirmans.  Quidnam  de  hac  theoria  censeam,  infra 
exponam,  de  causis  remotis  sermonem  facturus ; ad- 
notare  tantum  hic  liceat,  dolores  ipsos  syphiliticis 
non  esse  aequiparandos,  quoniam  hi  nocturno  tan- 
tum tempore  exacerbantur,  prosopalgiae  autem  in- 
sultus noctu  quiescere  solent.  — Denique  subjiciam 
theoriam  novissimam,  cujus  auctorem  Haase  (23) 
sese  praedicat,  neuralgiam  facialem  comparans  cum 
Ischiade  nervosa,  causamque  proximam  in  statu  in- 
flammatorio vaginarum  nervi  facialis  infraorbitalis 
aliorumque  ramorum  faciei  partibus  providentium 
collocans,  cujus  decursum  rapidissimum  esse  putat. 
Longius  a vero  aberrasse  videtur  Haase , qui  veram 
inflammationem  in  nervorum  vaginis  existere  credat, 
vix  enim  explicari  potest  modus,  quo  fiat,  ut  in- 
flammatio tam  brevibus  interstitiis,  v.  c.  decies  aut 
duodecies  singulis  diebus,  vicissim  accedat  atque 
discedat,  quum  inflammatio,  cum  quadam  partium 

(22)  Hufelands  Journ.  d.  praei,  Heilkuride.  Bd.  XXV. 
S.  45. 

(23)  ln  der  Vorrede  2um  II.  Bd.  S.  VI.,  desgl,  Bd.  II. 
S.  318. 

solidarum  et  liquidarum  mutatione  conjuncta,  ful- 
minis instar  praeterire  nequeat,  sed  ut  excolatur 
iterumque  solvatur,  non  piediocri  temporis  spatio 
indigeat.  Ceterum  nulla  unquam  inflammatio  vera 
alicujus  partis  observatur,  quae  illum  ostendat  pe- 
riodismum,  quem  in  neuralgia  faciali  animadverti- 
mus. — . Si  igitur  analogiam  cum  processu  inflam- 
matorio vindicare  velimus,  quod  omnino  probandum 
videtur,  nonne  vero  magis  consentaneum  est,  solam 
defendere  irritationem,  quae  causa  quadam  permaa 
nente  iterum  iterumque  excitata,  ad  inflammationem 
quidem  tendat,  sed  priusquam  ejus  gradum  assequi 
possit,  exhausto  fomite  morboso  solvatur  partium- 
que functiones  non  amplius  turbet.  Cum  hac  quo- 
que sententia  conciliari  possunt  symptomata,  quae 
Haase  inflammationi  imputat,  scilicet  dolor  acerbus, 
sanguinis  ad  caput  congestiones,  tumor  oedemato- 
sus  et  aquae  collectio  in  nervorum  vaginis,  quum 
internos  quoque  hydropes  e continua  irritatione,  v.' 
c.  spirituosorum  abusu,  citra  ullam  inflammationem 
oriri,  compertum  habeamus. 

Reputatis  prosopalgiae  causis  remotis,  praedis- 
positionem  semper  necessariam  esse,  ut  morbus  ex- 
colatur, persuasum  habeo,  minime  enim  omnes  ae- 
tates atque  constitutiones  aequo  modo  corripiuntur. 
Prosopalgia  imprimis  afficit  homines  quadragena- 
rios, raro  juniores,  nunquam  infantes  (24);  saepius 


('24)  Schmatz  1.  c.  §.  514. 

mulieres,  quum  viros  (25);  quod  ad  corporis  con- 
stitutionem attinet,  praecipue  anomaliis  arthritidis, 
haeinorrhoiduin , mensium,  viscerum  abdominalium 
obstructionibus,  hypochondria  aut  hysteria  laboran- 
tes, neque  minus  vitae  libidinosae  dediti  saepiusque 
syphiliticis  morbis  obnoxii,  huic  malo  implicantur. 
Quibus  consideratis,  a probabilitatis  specie  non  ab- 
horret, dys  erasi  as  varias,  ut  arthriticam,  syphiliti- 
cam, scrophulosain,  rheumaticam,  forsan  etiam  car- 
cinomatosain,  exhibere  dispositionem,  cui  neuralgia 
faciali/,  superstruatur. 

3Iinus  certa  atque  dilucidata  sunt  momenta  oc- 
casionalia,  morbum  in  lucem  evocantia. 

Insultum  quandoque  vehementiora  animi  pathe- 
mata  excipere,  supra  posuimus;  haud  dubie  autem 
secretiones  et  excretiones,  tam  normales  quam  ha- 
bituales, suppressae,  exanthemata  repercussa,  arthri- 
tis retrograda  et  vaga,  magni  sunt  momenti.  Tem- 
pestatis ratio,  etiamsi  ad  excitandam  prosopalgiam 
parum  conferre  videatur,  tamen  refrigeria,  quae  tem- 
pestate liumido -frigida  inducuntur,  paroxysmorum 
frequeptiam  et  atrocitatem  adaugent,  quare  aegroti 
autumno  atque  vere  gravius  plerumque  divexantur, 
quam  aestate  et  hieme. 

Dpnique  omittendae  non  sunt  topicae  injuriae, 
nervos  faciei  olfcpdentes,  ut  pigmenta  irritantia  vel 


(25)  II  a as  e 1.  c.  T3d.  II.  p.  3iy. 

corrosiva,  faciei  saepius  illata,  ulcera  syphilitica, 
carcinomaiosn,  cariosa,  aut  nervis  facialibus  finitima, 
aut  antro  Highmori  insidentia.  Ipsa  partium  velli- 
catio, ad  mitigandum  pruritum,  paroxysmorum  re- 
ditum accelerat:  singulare  exemplum  apposuit 

Reil  (26),  in  quo  lateris  sani  vellicatione  insultus 
evocabatur.  — Prognosis  doloris  Fothergilli  duplici 
ratione  metienda  est:  partim  quod  ad  vitam,  par- 
tim  quod  ad  sanationem  attinet.  Vitam  si  respicis, 
praesagium  omnino  bonum  augurandum  est,  nam 
per  se  prosopalgia  exitialis  esse  non  solet.  Medi- 

teris  autem  velim,  morbum  non  modo  esse  teterri- 

/ i - . * * 

mnm  atque  acerbissimum,  verum  etiam,  si  invete- 
raverit, varios  nervorum  systematis  morbos,  supra 
jam  memoratos,  tandemque  universi  corporis  maci- 
lentiam  febremque  hecticam  inducere  posse.  Mede- 
lae ratione  habita,  praedictio  nunquam  non  mala 
promulgetur  oportet,  saepe  enim  prosopalgia  nulli 
cedit  methodo,  nullis  remediis,  aut  si  cedit,  longum 
per  tempus  tenacissime  resistit.  Attamen  prognosin 
haud  semper  esse  eandem,  sed  variis  ex  rebus  me- 
tiendam, nemo  ignorat.  Mulieres  difficilius  sanari 
dicuntur  viris,  multo  magis,  si  aetate  provectiores 
sint  menstruaque  purgatione  destitutae.  Interest 
porro,  utrum  morbus  recens  an  inveteratus  sit,  nain 
quo  longiorem  assequitur  morant,  eo  majora  capit 


(26)  Memorabilia  clinica.  Vol.  I.  tasc.  2.  pa£.  9. 

incrementa,  eo  firmiores  atque  altiores  per  corpus 
agit  radices.  Plurimum  autem  ponderis  tribuendum 
est  causis,  quae  quo  diutius  et  penitius  orga- 
nismo inhaerent,  quo  graviorem  ac  manifestio- 
rem produnt  dispositionem,  ut  dyscrasiam  scrophu- 
losam,  arthriticam,  carclnoinatosam,  eo  magis  de  re- 
stituenda valetudine  est  desperandum. 

Ad  instituendam  medendi  methodum  rationalem, 
proximum  esse  dehet,  ut  causae  remotae,  tam  occa- 
sionales,  quam  disponentes,  impugnentur.  Prae  omni- 
bus dispositio  est  respicienda,  quippe  qua  sublata 
non  modo  occasionalia  momenta  facilius  tollantur, 
veruin  etiam  prosopalgia  haud  raro  sponte  sua  cedat. 
Omnia  remedia,  quibus  multi  auctores  virtutis  spe- 
cificae aliquid  contra  neuralgiam  facialem  tribue- 
runt, non  in  ipsum  agunt  dolorem,  quod  Ilaase  (27) 
perperam  contendit,  sed  contra  dispositionem,  a dy- 
scrasia  quadam  pendentem.  Generatim  illa  remedia 
ex  resolventium  aut  alterantium  classe  desumuntur, 
prout  singulis  dyscrasiis  respondent.  Itaque  dy- 
scrasia  scrophulosa  inprimis  ea  expostulat  remedia, 
quae  systematis  lymphatici  actionem  corrigunt  atque 
resorptionem  adaugent,  ut  mercurii  et  antimonii  prae- 
parata, nam  reliqua  antiscrophulosa  aetati  infantili 
magis  accommadata  sunt.  Eadem  remedia  ad  de- 
bellandam dyscrasiam  arthriticam  et  carcinomatosam 


(27)  I.  t.  pag.  321. 

laudanda  aliisque  conjungenda  sunt,  nimirum,  si  ar- 
thritica subest,  aconito,  guajaco  (28),  colchico  au- 
tumnali, sin  carcinoinatosa,  cicuta  et  belladonna, 
quarum  illam  Fothergill  et  Selle  (29),  hanc  vero 
Stark  (30)  multis  laudibus  extulerunt.  Dyscrasia 
syphilitica  mercurialibus  impugnatur,  singulatim  ca- 
lomelane,  quod  primum  a Lentino  (31)  commenda- 
tum,  minus  antiphlogisticis , quam  antisyphiliticis, 
resolventibus  et  alterantibus  virtutibus  salutarem 
praestat  effectum.  Praeterea  non  in  hac  tantum, 
sed  in  reliquis  etiam  dyscrasiis,  antea  positis,  de- 
coctum  '/At t manni  egregie  opitulari  videtur.  Dia- 
thesis  rheumatica  si  corpori  insidet,  partim  internis 
remediis,  intense  diaphoreticis,  ut  guajaco,  aconito, 
antimonialibus,  partim  externis,  ut  balneis  tepidis, 
laconicis  etc.  expellenda  est.  JNareotica  et  nervina, 
quae  passim  laudantur,  ut  opium,  hyoscyamus,  ca- 
storeum, valeriana,  naphthae  et  alia  , partim  dolo- 
rem demulcendo  auxilium  palliativum  exhibent,  par- 
tim spasticas  affectiones,  cum  neuralgia  saepe  junc- 
tas, mitigant.  Leuthner  (32)  digitalem  purpuream, 
cum  incitamentis  volatilibus  junctam,  commendat, 

(28)  Handbueh  zur  Kenntniss  u.  Heilung  inner.  Krarikh. 
Th.  II.  S.  9. 

(29)  1.  c.  pag.  27. 

(30)  I.  c.  pag.  9. 

(31)  Beitrage  zur  ausiibenden  Arzneiwissensch.  Bd.  I. 
Leipz.  1797. 

(32)  l.  e.  pag.  46, 


nec  temere  quidem,  ut  mihi  vitietur,  dummodo  in- 
citamenta volatilia  omittantur,  quae,  si  non  seinper 
noxia,  certe  supervacua  sunt.  Digitalis  purpurea 
enim,  praeterquam  quod  vi  narcotica  sedat,  virtute 
quadam  antiphlogistica  insignitur,  in  iis  praesertim 
casibus  salutari,  in  quibus  vel  inflammatio  protracta 

chronica,  charactere  erethistico  conspicua,  vel  irri- 

« 

tatio  continua,  ad  inflammationem  prona,  in  qua 
proximam  prosopalgiae  causam  posuimus,  locum 
habet.  Arthritis  retrograda  et  exanthemata  reper- 
cussa irritamentis  cutaneis  et  diaphoreticis  remediis 
ad  pristinum  locum  restituantur,  haemorrhoides  meii- 
sesve  suppressi  partim  sulphure  aut  emincnagogis, 
partim  revulsionibus,  ut  hirudinum  ad  anum,  ad 
genitalia  externa,  ad  femorum  latus  internum  appli- 
catione, pediiuviis  tepidis  et  irritantibus,  redinte- 
grentur; ulcera,  caries  ossium  faciei,  exostoses,  vel 
aliae  excrescentjac , fracturae  etc.  secundum  chirur- 
giae praecepta  curentur,  omnesque  arceantur  inju- 
riae, tam  internae  quam  externae,  quae  vel  disposi- 
tionem adaugere,  vel  paroxysmum  evocare  possint. 

tluod  ipsum  attinet  processum  morbosum  lo- 
calem, magis  externis  quam  internis  remediis  im- 
pugnandus videtur,  etenim  quae  interna  commen- 
data sunt,  nominatim  narcotica  supra  dicta,  si  do- 
lorem sedant,  paroxysmum  quidem  levare,  aut  bre- 
viorem reddere,  minime  ipsum  morbum  extinguere 
valent.  Hac  parte  non  possumus,  quin  adstipule- 

nmr  Haas  io , qui  nullum  auxilium  praestantius  esse 
affirmat,  hirudinum  applicatione  ad  loca  affecta. 
Quantum  valeat  haecce  medendi  methodus  experien- 
tia se  edoctum  scire  tradit,  saepius  enim  sibi  con- 
tigisse, ut,  sex  vel  octo  hirudinibus  admotis,  dolor 
auferretur.  Quam  sententiam  nihil  hypothetici  ha- 
bere, facile  perspicies,  etenim  hirudines  non  modo 

i 

sanguinis  congestionem,  quae  haud  dubie  ad  nervos 
laborantes  priodice  locum  habet,  atque  irritationem 
partim  efficit,  partim  alit,  elevant,  verum  etiam  de- 
trahendo ac  dirivando  exaltatam  nervorum  sensibi- 
litatem  deprimunt.  At  non  paroxysmos  tantum  hac 
ratione  imminui  aut  compesci,  sed  quoque,  repeti- 
tis per  intermissiones  sanguinis  detractionibus  topi- 
cis,  prohiberi,  imo  adeo,  si  internorum  remediorum 
effectus  desideriis  respondeant,  morbum  radicitus 

everti  posse,  existimo.  Ex  variis  unguentis,  ad 

% 

externum  usum  commendatis,  praesertim  unguen- 
tum hydrargyri  cinereum  mihi  videtur  idoneum, 
quippe  quod,  diathesin  sanguinis  phlogisticam  di- 
minuendo, seri  secretionem  intra  nervorum  vaginas 
impediat,  sccretique  resorptionem  adjuvet,  Deri- 
vantia  etiam,  ut  vesicatoria,  setacea,  ad  processum 
mastoideum  aut  cervicem  instituta,  repudianda  non 
sunt,  inprimis  si  secretio  quaedam  habitualis  in  ipsa 
facie,  ejusve  vicinia,  aut  consulto  aut  fortuito  sup- 
pressa est.  Agentia  physica,  ut  magnetismus,  elec- 
tr  i citas,  galvanismus  plus  pollicerentur  auxilii,  si 

morbus  mere  esset  nervosus.  Desperatis  in  casibus 
moxa  (33)  et  ferrum  candens  laudata  sunt,  quae 
vix  efficaciora  mihi  videntur,  quod  ad  curationem 
attinet,  quam  ulcera  artificialia,  vesicatorio,  vel  cor- 
tice mezerei,  vel  cultello  instituta.  Fomenta  ex  aqua 
frigidissima,  vel  ipsa  glacie,  interdum  mirifice  opi- 
tulari dicuntur  (34). 

Sub  finem  hujus  opusculi  mentio  facienda  est 
methodi  cujusdam  chirurgicae,  ad  prosopalgiam  ra- 
dicitus sanandam  commendatae,  nimirum  discisio- 
nis  nervorum  aegrotantium.  Haec  operatio,  quae 
teste  Thouret  Galeno  jam  innotuerat,  medio  saeculo 
superiori  a Gallis  et  Anglis  in  lucem  protracta,  post- 
eaque  a multis  Germanis,  ut  Leydig  (35),  Klein  (36), 
Langenbeck  (37),  vindicata  est.  Doloris  sedes  opera- 
tionis locum  definire  debet;  sin  plures  laborent  ner- 
vi, Langenbeck . ut  conjunctio  inter  nervos  faciei  et  re- 
liquos trigemini  ramos  suspendatur,  et  nervum  infraor- 
bitalem juxta  arcum  zygomaticum,  et  ramos  faciales  ad 
musculum  massctcrem  juxta  angulum  mandibulae  dis- 
secari jubet.  Operatio  cultello  convexo  peragitur  et 


(33)  Guincoli  rt  . lourn,  de  medecine  continui.  Yol. 
XV.  p.  348. 

(34)  Consb  ruch,  Taschenbuch  fur  angeh.  Aerzte.  Th. 
II.  S.  22. 

(35)  Doloris  faciei  dissecto  infraorb.  nerv.  profligati 
historia.  Heidolberg  1807. 

(36)  Tn  S i e b o 1 d ’ s Chiron.  Bd.  IT.  St.  I.  S.  157. 

(37)  Bibliolhek  fiir  Chirurgie.  Bd.  II.  St.  4.  S.  157. 

incisio  per  integumenta  ad  os  usque  ducitur;  vul- 
nus alii  prima,  alii  secunda  intentione  sanandum 
censent.  Quamquam  haud  pauci  sunt,  qui  hujus 
operationis  praestantiam  vindicent,  attamen  non 
modo  ambiguam,  sed  plane  inutilem  esse  arbitror. 
Primum  enim  nonnulli  nervi,  ut  ramus  pterygopa- 
latinus nervi  maxillaris  superioris,  neque  minus  ner- 
vus facialis,  postquam  per  foramen  stylomastoideum 
exiit,  adeo  sunt  absconditi,  ut  eorum  dissectio  ma- 
gnas injurias  organismo  inferat;  deinde  arteriae  ma- 
jores, vel  ductus  stenonianus  possunt  laedi,  fistulae- 
que,  haemorrhagiae,  aut  ulcera  maligna  induci;  tum 
musculi  faciei,  labiorum,  nasi,  nervis  discissis  non 
modo  calore  naturali  privantur,  sed  saepe  paralysi 
afficiuntur;  porro  meditandum  est,  omnes  faciei  ner- 
vos numerosissimis  anastomosibus  conjungi,  et  pro- 
pter has  anastomoses,  trunco  alicujus  nervi  disse- 
cto, non  omnes  ejus  ramos  vita  ac  sensibilitate  or- 
bari; denique,  causam  subesse  internam,  universa- 
lem, nempe  dispositionem , qua  persistente  morbus 
elevari  nequeat. 


VITAE  ET  STUDIORUM  CURSUS. 

Iratus  sum  in  Guestphalorum  pago,  cui  nomen  est  Ho- 
henholte,  anno  hujus  saeculi  decimo,  ipsis  Calendis  Apri- 
lis. Parentes,  quos  adhuc  superstites  pio  gratoque  animo 
veneror,  mihi  sunt  Bernhardus  Halsband  et  Catha- 
rina  e gente  No  e ver,  catholicae  fidei  addicti.  Inprogym- 
uasio  VVarendorpiensi  primis  litterarum  rudimentis  per 
quinquennium  imbutus  sum.  Deinde  superiores  Gymna- 
sii Monasteriedsis  classes  adii,  maturitatisque  testimonio 
anno  milesimo  octingentesimo  vigesimo  nono  munitus,  fa- 
cultati philosophicae,  quae  ibi  floret,  adseriptus  sum,  et 
per  tria  semestria  hisce  doctissimorum  virorum  praelectio- 
nibus interfui:  Schlueler  de  historia  philosophiae: 

Esser  de  logice,  psychologia  et  metaphysice;  Roling  de 
physice  experimentali  Pt  astronomia;  Lutterbeck  de 
anthropologia. 


Armo  hujus  saeculi  trigesimo  primo  academiae  Halen- 
sis  magnis  laudibus  permotus,  llalam  petii  et  aprorectore 
magnifico  G ruber,  et  a Meckel,  1. 1.  facult.  medie,  deca 
no  spectabili,  inscriptus  sum.  Praeceptores  mihi  erantviri 
illustrissimi:  Sprengel  de  l/otanice  et  physiologia  planta- 
rum; F riedlaende  r de  encyelopaedia  et  metliodologia 
iliedica;  Nitzsch  de  zoologia  universa  et  helmmtholo- 
gia;  G e,r  m a r de  mineralogia  et  crystallographia ; Hin- 
rie  lfs  de  ' fundamentali  philosophia;  Sehweigger  de 
Chemia;  Meckel  de  osteologia,  syndesmologia  et  anato 
mia,  idem  cadavera  rite  secandi  artem  me  docuit. 

At  vero  anno  elapso  ad  almam  Musarum  sedem  Lip- 
siensem  me  contuli  et  a Prof.  Klien,  penes  quem  t. 
t.  fasces  academici  erant,  in  numerum  civium  academico- 
rum  receptus  sum.  'Per  anni  spatium  hos  viros  illustrissi- 
mos disserentes  audivi:  Ha  as  e de  materia  medica  et  de 

febribus;  Radius  de  pathologia  generali ; Carus  de  Chir- 
urgia generali,  de  ossibus  fractis  et  luxatis  et  de  fasciis 
rite  applicandis;  Cerutti  de  pathologia  et  therapia  spe- 
ciali et  de  anatomia  pathologica;  Kuhl  de  chirurgia  spe- 
ciali et  de  oculorum  morbis,  qui  scalpello  et  manu  cu- 
rantur ; K n e s c h k e de  therapia  generali  et  de  arteformu 
las  medicas  cofiscribendi ; Walther  de  chirurgia  opera- 
tiva;  .1  o e r g de  artis  obstetriciae  theoria. 

Tempore  denique  paschali  anni  milesimi  octingente- 
simi trigesimi  tertii  huc  profectus  ab  111.  Weifs,  rectore 
magnifico,  et  ab  111.  Os  an».  Decano  facultatis  medicae 
spectabili,  civibus  universitatis  Friderico-Guilelmae  adseri- 
ptus  sum,  simulque  unum  per  annum  in  cohorte  praetoria, 
quae  tormenta  agit,  rem  militarem  absolvi  voluntarius.  Scho- 
lis clinicis  horum  illustrissimorum  virorum  interfui : medi- 
cis VVolff  et  B arte  Is,  chirurgicis  Rust,  obstetriciis 
Busch  et  de  medicina  forensi  audivi  Wagner. 

lam  vero  tentaminibus  philosophico  et  medico,  nec 
minus  examine  rigoroso,  coram  gratioso  medicorum  or- 
dine absolutis,  spero  fore,  ut  dissertatione  thesihusque  pu- 
blice defensis,  summi  in  medicina  et  chirurgia  honores  in 
me  conferantur. 


THESES  DEFENDENDAE. 

1.  In  prosopalgia  nervi  dissectio  rejicienda  est. 

2.  Hydrops  morbi  symptoma,  noli  morbus. 

3 Arteriae  vim  tantum  elasticam  habent. 

4 Hornoeopathia  in  morbis  acutis  minime  adhibenda  est. 

5 Nullum  remedium  interdum  optimum, 
fi!  Medicus  ipse  remedium. 


